b'\n_START_ARTICLE_\nCorporale\n_START_PARAGRAPH_\nCorporale eller korporale (av lat. corporalis \xc2\xabsom h\xc3\xb8rer til kroppen\xc2\xbb, underforst\xc3\xa5tt Kristi legeme) er den duk av lin som fungerer som underlag for nattverdskaret (patenen) og kalken p\xc3\xa5 alterbordet. _NEWLINE_Bruken under feiringen av nattverden, og motivet for bruken, er knyttet til den katolske kirkes tro om realpresensen.  Corporalet brukes i den hensikt \xc3\xa5 kunne ta imot de smuler som uheldigvis m\xc3\xa5tte unnslippe og falle med n\xc3\xa5r presten etter forvandlingen bryter prestehostien (fractio panis), og er slik brettet at alle de fragmenter av Kristi Legeme som unnslipper prestens blikk, ikke blir latt tilbake p\xc3\xa5 alterduken. Korporalet brettes slik ved messens slutt at eventuelle smuler og sm\xc3\xa5biter pakkes inn. Corporalet skylles senere, og vannet med de eventuelle fragmenter t\xc3\xb8mmes da etter skikk eller forskrift, enten i en pidscina/cakrarium, eller p\xc3\xa5 annet vis i vigslet jord.'